PRIENŲ RAJONO SAVIVALDYBĖS administracijos

architektūros ir urbanistikos skyrius

Biudžetinė įstaiga, Laisvės a. 12, LT-59126 Prienai,

tel. +370 319 61 125, el. p. architektai@prienai.lt.

Duomenys kaupiami ir saugomi Juridinių asmenų registre, kodas 288742590

Prienų rajono savivaldybės tarybai

SPRENDIMO ,,DĖL PRITARIMO STATYTI STOGASTULPĮ PRIENŲ RAJONO SAVIVALDYBĖS PATIKĖJIMO TEISE VALDOMAME ŽEMĖS SKLYPE“ PROJEKTO AIŠKINAMASIS RAŠTAS

Sprendimo projekto tikslai ir uždaviniai:

Šis sprendimo projektas parengtas norint tenkinti asociacijos „Anties sodo bendruomenė“ 2024-09-18 (reg. 2024-09-19 Nr. R1-4548) prašymą „Dėl leidimo įrengti stogastulpį“ (toliau – Prašymas).

Uždaviniai:

Pritarti, kad Prienų rajono savivaldybės patikėjimo teise valdomame kitos paskirties žemės sklype (unikalus Nr. 4400-2139-7170), esančiame Prienų rajono savivaldybėje (Kęstučio g., Prienuose), asociacija „Anties sodo bendruomenė“ pastatytų stogastulpį.

Siūlomos teisinio reguliavimo nuostatos:

Sprendimo projektas parengtas vadovaujantis Lietuvos Respublikos žemės įstatymo 7 straipsnio 1 dalies 2 punktu, Lietuvos Respublikos vietos savivaldos įstatymo 7 straipsnio 9 punktu, 15 straipsnio 2 dalies 20 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 7 straipsnio 2 dalies 3 punktu, 11 straipsnio 1 dalies 2 punktu.

Laukiami rezultatai:

Priėmus sprendimą bus tenkinamas asociacijos „Anties sodo bendruomenė“ Prašymas. Asociacija įgyvendina projektą „Prienai – tūkstančio upelių miestas“.

Lėšų poreikis ir šaltiniai:

Lėšos nėra reikalingos.

Kiti sprendimui priimti reikalingi pagrindimai, skaičiavimai ar paaiškinimai:

Įgyvendinant Lietuvos Respublikos Seimo 2022 m. birželio 30 d. priimtą Lietuvos Respublikos žemės įstatymo Nr. I-446 pakeitimo įstatymą Nr. XIV-1311 ir 2023 m. birželio 29 d. priimtą Lietuvos Respublikos žemės įstatymo Nr. I-446 pakeitimo įstatymo Nr. XIV-1311 2 straipsnio pakeitimo įstatymą Nr. XIV-2115, Nacionalinės žemės tarnybos prie Aplinkos ministerijos patikėjimo teise valdyta valstybinė žemė, esanti miestų ir miestelių teritorijų administracinėse ribose, perduota patikėjimo teise valdyti savivaldybėms, atitinkamai savivaldybėms perduodamos žemės valdymo ir naudojimo funkcijos miestuose ir miesteliuose bei administracinių paslaugų teikimas.

Žemės sklypas (unikalus Nr. 4400-2139-7170), esantis Prienų rajono savivaldybėje (Kęstučio g., Prienuose), patikėjimo teise valdomas Prienų rajono savivaldybės, todėl, vadovaujantis Lietuvos Respublikos vietos savivaldos įstatymo 15 straipsnio 2 dalies 20 punktu, sprendimą dėl stogastulpio statymo/įrengimo minėtame valstybinės žemės sklype priima valstybinės žemės patikėtinis (Prienų rajono savivaldybės taryba).

Lyginamasis variantas:

Nepridedamas.

Vyriausioji specialistė,

pavaduojanti skyriaus vedėją Rima Sodaitienė

Inga Jasinskienė, tel. +370 634 98 635, el. p. inga.jasinskiene@prienai.lt